CELEX: 62009CN0393
Language: mt
Date: 2009-10-05 00:00:00
Title: Kawża C-393/09: Talba għal deċiżjoni preliminari mressqa min-Nejvyšší správní soud (Ir-Repebblika Ċeka) fil- 5 ta’ Ottubru 2009 — Bezpečnostní softwarová asociace — Svaz softwarové ochrany vs Ministeru tal-Kultura

16.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 11/14
            
         Talba għal deċiżjoni preliminari mressqa min-Nejvyšší správní soud (Ir-Repebblika Ċeka) fil-5 ta’ Ottubru 2009 — Bezpečnostní softwarová asociace — Svaz softwarové ochrany vs Ministeru tal-Kultura
   (Kawża C-393/09)
   2010/C 11/24
   Lingwa tal-kawża: Iċ-Ċek
   
      Qorti tar-rinviju
   
   Nejvyšší správní soud
   
      Partijiet fil-kawża prinċipali
   
   
      Rikorrent: Bezpečnostní softwarová asociace — Svaz softwarové ochrany
   
      Konvenut: Ministeru tal-Kultura
   
      Domandi preliminari
   
   
               (1)
            
            
               L-Artikolu 1(2) tad-Direttiva tal-Kunsill 91/250/KEE, tal-14 ta’ Mejju 1991, dwar il-protezzjoni legali ta’ programmi tal-kompjuter (1) għandu jiġi interpretat fis-sens li, għall-finjiet tal-protezzjoni tad-drittijiet tal-awtur fuq programm tal-kompjuter, bħala xogħol protett mid-drittijiet tal-awtur skont l-imsemmija direttiva, “espressjoni f’kull forma ta’ programm tal-kompjuter” għandha tfisser ukoll user interface grafiku ta’ programm tal-kompjuter jew parti minnu?
            
         
               (2)
            
            
               Fil-każ ta’ risposta pożittiva għall-ewwel domanda, xandir televiżiv li jippermetti lill-pubbliku, perċezzjoni sensorjali tal-user interface grafiku ta’ programm tal-kompjuter, jew parti minnu, għalkemm mingħajr il-possibbiltà ta’ kontroll attiv ta’ dan il-programm, huwa komunikazzjoni lill-pubbliku ta’ xogħol protett mid-drittijiet tal-awtur, jew ta’ parti minnu, fis-sens tal-Artikolu 3(1) tad-Direttiva 2001/29/KE tal-Parlament Ewropew u tal-Kunsill, tat-22 ta’ Mejju 2001, dwar l-armonizzazzjoni ta’ ċerti aspetti ta’ drittijiet tal-awtur u drittijiet relatati fis-soċjetà tal-informazzjoni (2)?
            
         
      (1)  ĠU L 122, tas-17 ta’ Mejju 1991, p. 42; edizzjoni speċjali biċ-Ċek, Kapitolu 17, Taqsima 1, p. 114.
   
      (2)  ĠU L 167, tat-22 ta’ Ġunju 2001, p. 10; edizzjoni speċjali biċ-Ċek, Kapitolu 17, Taqsima 1, p. 230.